Θάνατοι τον Ιούνιο του 2015



1η Ιουνίου 
Σόνε Αν, 31, Ταϊβανέζος τραγουδιστής (Comic Boyz) και ηθοποιός, καρκίνος του ήπατος.
Τσαρλς Κένεντι, 55, Βρετανός πολιτικός, ηγέτης των Φιλελεύθερων Δημοκρατικών (1999–2006), βουλευτής (από το 1983).
Τζόαν Κίρνερ, 76, Αυστραλέζα πολιτικός πρωθυπουργός της Βικτόρια (1990–1992), καρκίνος του οισοφάγου.
Νίκολας Λίβερπουλ, 80, πολιτικός από τη Δομινίκα, πρόεδρος (2003 - 2012).
Νομπουτάκα Μασιμούρα, 70, Ιάπωνας πολιτικός, πρόεδρος της Βουλής των Αντιπροσώπων (2014-15), εγκεφαλικό.
Βασίλης Μούρτης, 62, Έλληνας δημοσιογράφος του πολιτικού ρεπορτάζ (ΑΠΕ, ΕΡΤ-3).
Ζακ Παριζό, 84, Καναδός πολιτικός, πρωθυπουργός του Κεμπέκ (1994–1996).

2 Ιουνίου 
Φερνάντο ντε Αραούτζο, 52, πολιτικός από το Ανατολικό Τιμόρ, πρόεδρος του Εθνικού Κοινοβουλίου (2007–2012), υπηρεσιακός πρόεδρος (2008).
Τσόνιο Βασίλεφ, 63, Βούλγαρος ποδοσφαιριστής (εθνική Βουλγαρίας 1973-81), που κατέκτησε το Κύπελλο Βουλγαρίας (1974).
Αλμπέρτο ντε Μαρτίνο, 85, Ιταλός σκηνοθέτης του κινηματογράφου (O.K. Connery, Holocaust 2000, The Pumaman).
Αντόνια Χερένα Ριβέρα, 115, Πορτορικανή υπεραιωνόβια, 5ο γηραιότερο εν ζωή πρόσωπο. 
Ίρουιν Ρόουζ, 88, Αμερικανός βιολόγος, Νόμπελ Χημείας (2004).

3 Ιουνίου 
Tiffany Two, 27, γάτα από τις ΗΠΑ, η γηραιότερη γάτα στον κόσμο.
Άβι Μπέκερ, 64, Ισραηλινός ακαδημαϊκός, γενικός γραμματέας του Παγκοσμίου Εβραϊκού Κογκρέσου (2001–2003), καρκίνος.
Κωνσταντίνα Σαββίδου, 60, Ελληνίδα ηθοποιός (Η ετυμηγορία), καρκίνος.

4 Ιουνίου 
Τάσος Αναστάσης, 65, Έλληνας επιχειρηματίας, ιδρυτής της εταιρείας "Φρέσκα Ψάρια Αιγαίου", καρκίνος.
Μπενγκτ Μπέρντσον, 82, Σουηδός ποδοσφαιριστής (ΙΦΚ Γκέτεμποργκ, τελικός Παγκοσμίου Κυπέλλου του 1958).
Χέρμαν Τσαπφ, 96, Γερμανός σχεδιαστής γραμματοσειρών (Palatino, Optima).
Άλαν Φράιερ, 60, Αυστραλός μουσικός γεννημένος στη Σκωτία (Heaven), καρκίνος.
Γουέιν Χάρις, 77, Αμερικανοκαναδός ποδοσφαιριστής, μέλος του Hall of Fame (Κάλγκαρι Σταμπίντερς).

5 Ιουνίου 
Ταρέκ Αζίζ, 79, Ιρακινός πολιτικός, υπουργός Εξωτερικών (1983–1991).
Μανουέλ Καμάτσο Σολίς, 69, Μεξικανός πολιτικός, Δήμαρχος της Πόλης του Μεξικού (1988–1993), υπουργός Εξωτερικών (1993–1994), Γερουσιαστής (από το 2012).
Νικ Μαρς, 53, Βρετανός μουσικός και τραγουδιστής (Flesh for Lulu), καρκίνος.
 Άλαν Μποντ, 77, Αυστραλός βρετανικής καταγωγής επιχειρηματίας και καταδικασμένος για απάτη.

6 Ιουνίου 
Λούντβικ Βάτσουλικ, 89, Τσέχος συγγραφέας και δημοσιογράφος.
Πιερ Μπρις, 86, Γάλλος ηθοποιός, πνευμονία.
Σεργκέι Σαρικόφ, 40, Ρώσος χρυσός Ολυμπιονίκης της ξιφασκίας (1996, 2000 στο ομαδικό της σπάθης, 3ος το 2004, 2ος στο ατομικό το 1996), τροχαίο δυστύχημα.
Ρίτσαρντ Τζόνσον, 87, Άγγλος ηθοποιός (The Amorous Adventures of Moll Flanders, Ιούλιος Καίσαρ, The Haunting).

7 Ιουνίου 
Βασίλι Ζούπικοφ, 61, Ρώσος ποδοσφαιριστής, που κατέκτησε το Κύπελλο Σοβιετικής Ένωσης (1986) με την Ντιναμό Μόσχας.
Σερ Κρίστοφερ Λι, 93, Βρετανός ηθοποιός και τραγουδιστής (Δράκουλας, Ο Άρχοντας των Δαχτυλιδιών, Ο Πόλεμος των Άστρων), τιμημένος με βραβείο MTV (2003), καρδιακή ανεπάρκεια.
Θέμης Μπανούσης, 73, Έλληνας εκδότης, συνιδρυτής του εκδοτικού οίκου "Εξάντας".

8 Ιουνίου
Παναγιώτης Αρώνης, 91, Έλληνας αντιστασιακός.
Ζαν Γκριό, 90, Γάλλος σεναριογράφος (Ο Αμερικανός θείος μου) και ηθοποιός.
Φρανκ Καπουτσίνο, 86, Αμερικανός διαιτητής ιστορικών αγώνων πυγμαχίας.
Τσέα Σιμ, 81, πολιτικός από την Καμπότζη, πρόεδρος του Κόμματος του Λαού της Καμπότζης (από το 1991).
Μαρί-Λουίζ Καρβέν, 105, Γαλλίδα σχεδιάστρια μόδας, γνωστή και ως Μαντάμ Καρβέν.
Ότακαρ Χόρινεκ, 86, Τσέχος αργυρός Ολυμπιονίκης της σκοποβολής (1956 στο όπλο 3 θέσεων από 50μ).

9 Ιουνίου
Ιγκόρ Κοστίν, 78, Ουκρανός φωτογράφος γεννημένος στη Ρουμανία, που πήρε τις πρώτες φωτογραφίες από την καταστροφή του Τσερνομπίλ, σκοτώνεται σε τροχαίο δυστύχημα.
Τζέιμς Λαστ, 86, Γερμανός συνθέτης και διευθυντής μεγάλης μπάντας.
Φρεντ Άντον Μάιερ, 76, Νορβηγός χρυσός Ολυμπιονίκης του πατινάζ ταχύτητας (1968 στα 5.000μ - 2ος το 1964, 68 στα 10.000μ και 3ος το 1964 στα 5.000μ).
Έιμος Μίτζι, 62, πολιτικός και διπλωμάτης από τη Ζιμπάμπουε.

10 Ιουνίου
Ρόμπερτ Τσάρτοφ, 81, Αμερικανός παραγωγός του κινηματογράφου (Rocky, Raging Bull βραβευμένος με Όσκαρ (1977).

11 Ιουνίου
Ορνέτ Κόλμαν, 85, Αμερικανός σαξοφωνίστας της ελεύθερης τζαζ.
Σωκράτης Κρομμύδας, 76, Δήμαρχος Νεβρόπολης Αγράφων (1999-2002).
Σεμπαστιάνο Μανιρόνι, 84, Ιταλός αρσιβαρίστας, 3ος Ολυμπιονίκης στην κατηγορία φτερού (1960) και 2ος στο παγκόσμιο πρωτάθλημα στα 60κ (1957, 61 - 3ος το 1958, 59). 
Ρον Μούντι, 91, Βρετανός ηθοποιός (Oliver!, The Animals of Farthing Wood, EastEnders).
Τζιμ Εντ Μπράουν, 81, Αμερικανός τραγουδιστής της κάντρι (The Browns), καρκίνος του πνεύμονα.
Ντάστι Ρόουντς, 69, Αμερικανός επαγγελματίας παλαιστής, μέλος του Hall of Fame (2007), νεφρική ανεπάρκεια.
Αρσάντ Αλί Τσοντρί, 65, Πακιστανός 3ος Ολυμπιονίκης του χόκεϊ επί χόρτου (1976).

12 Ιουνίου
Τζώρτζης Αβετισιάν, 89, Κύπριος ποδοσφαιριστής (Ανόρθωση Αμμοχώστου), που κατέκτησε το Κύπελλο (1949) και το πρωτάθλημα (1950) Κύπρου.
Σοσάνα Αρμπέλι-Αλμοζλίνο, 89, Ισραηλινή πολιτικός γεννημένη στο Ιράκ, υπουργός Υγείας (1986–1988).
Βρισηίδα Δανάλη, Ελληνίδα σκηνοθέτρια, κόρη του διευθυντή φωτογραφίας, Γρηγόρη Δανάλη, καρκίνος.
Μαρούλα Κορκοντζέλου, 59, Ελληνίδα δημοσιογράφος, αντιπρόεδρος του Επικουρικού Ταμείου της Ένωσης Συντακτών Θεσσαλίας, Στερεάς Ελλάδας και Εύβοιας.
Αντώνης Πιταριδάκης, Έλληνας πρώην πρόεδρος του ΤΕΕ Δυτικής Κρήτης.

13 Ιουνίου
Big Time Sarah, 62, Αμερικανίδα τραγουδίστρια της μπλουζ.
Τζορτζ Γουίνσλοου, 69, Αμερικανός ηθοποιός σε παιδική ηλικία (Οι άντρες προτιμούν τις ξανθές, My Pal Gus).
Σίλα Κολ, 101, Ινδή πολιτικός, Κυβερνήτρια του Χιματσάλ Πραντές (1995–1996).
Μπάντι Μπουντρέ, 97, Αμερικανός σαξοφωνίστας και επικεφαλής ορχήστρας της τζαζ. 
Ντέιβιντ Ονίγια, 30, Νιγηριανός ποδοσφαιριστής, καρδιακό επεισόδιο στο γήπεδο.

14 Ιουνίου
Βάλτερ Βέλερ, 75, Αυστριακός μαέστρος και βιολονίστας.
Μπόρις Γκοντιούνοφ, 74, Βούλγαρος τραγουδιστής.
Ζίτο, 82, Βραζιλιάνος ποδοσφαιριστής, μέλος της ομάδας που κατέκτησε το Παγκόσμιο Κύπελλο (1958, 62), επιπλοκές από εγκεφαλικό..
Κιάο Σι, 90, Κινέζος πολιτικός, πρόεδρος του Εθνικού Κογκρέσου του Λαού (1993-98).

15 Ιουνίου
Ζάννα Φρίσκε, 40, Ρωσίδα τραγουδίστρια (Blestyaschie), από καρκίνο στον εγκέφαλο.
Κερκ Κερκόριαν, 98, Αμερικανός επιχειρηματίας.
Ζαν Ντορέ, 70, Καναδός πολιτικός, Δήμαρχος του Μόντρεαλ (1986–1994).
Αλφ Γιάκομπ Φόστερφολ, 83, Νορβηγός πολιτικός, υπουργός Άμυνας (1971–1972, 1973–1976).

16 Ιουνίου
Ζαν Βοτρέν, 82, Γάλλος συγγραφέας, δημιουργός ταινιών και σεναριογράφος.
Θάλεια Καλλιγά, 88, Ελληνίδα ηθοποιός.
Τσαρλς Κορέα, 78, Ινδός αρχιτέκτονας.
Γκρεγκ Παρκς, 48, Καναδός αργυρός Ολυμπιονίκης (1994) του χόκεϊ επί πάγου.

17 Ιουνίου
Δημήτρης Αλεξόπουλος, Δήμαρχος Αρτέμιδας, αντιπεριφερειάρχης Μαγνησίας (2011-14), αυτοκτονία.
Ρον Κλαρκ, 78, Αυστραλός δρομέας μεγάλων αποστάσεων, 3ος Ολυμπιονίκης (1964 στα 10.000μ), Δήμαρχος της Γκολντ Κοστ (2004–2012).
Νικόλα Μπανταλούκο, 86, Ιταλός σεναριογράφος (Οι καταραμένοι, Θάνατος στη Βενετία) και δημοσιογράφος.
Ρομπέρτο Μ. Λέβινγκστον, 95, Αργεντίνος πολιτικός, Πρόεδρος (1970-71). 
Σουλεϊμάν Ντεμιρέλ, 90, Τούρκος πολιτικός, Πρόεδρος (1993–2000).
Αλέκα Σιούλη, 56, Ελληνίδα δρομέας ταχύτητας, πρωταθλήτρια του στίβου με πανελλήνιες επιδόσεις στα 100 και στα 200μ.
Τζεραλίν Τάλι, 116, Αμερικανίδα υπεραιωνόβια, γηραιότερο εν ζωή πρόσωπο στον κόσμο (από τον Απρίλιο του 2015).

18 Ιουνίου 
*Σερ Πάτρικ Έισντελ Μουρ, 97, Νεοζηλανδός χειρουργός, ο πρώτος που πραγματοποίησε μεταμόσχευση ανθρώπινου τυμπάνου.
 Τζακ Ρόλινς, 100, Αμερικανός παραγωγός του κινηματογράφου (Midnight in Paris, The Purple Rose of Cairo, Irrational Man).
 Ραλφ Τζ. Ρόμπερτς, 95, Αμερικανός επιχειρηματίας, ιδρυτής της Comcast.
Μαρία Σερβάκη, 85, Ελληνίδα ποιήτρια, ιδρυτικό μέλος της Εταιρείας Συγγραφέων.

19 Ιουνίου 
Νίκος Κατσιάνης, 71, Έλληνας εκπαιδευτικός, πρώην αντινομάρχης Τρικάλων και αντιδήμαρχος του Δήμου Τρικκαίων.
Χάρολντ Μπατίστ, 83, Αμερικανός συνθέτης, ενορχηστρωτής και μουσικός της τζαζ και της R&B (Σαμ Κουκ, Sonny & Cher, Dr. John).
Τζέιμς Σόλτερ, 90, Αμερικανός μυθιστοριογράφος.
Γουέντελ Χολμς, 71, Αμερικανός μουσικός (The Holmes Brothers).

20 Ιουνίου 
Θόδωρος Μουγκογιάννης, 57, Έλληνας ποδοσφαιριστής, παλιός παίκτης της Παναχαϊκής (1970-76). 
Έστερ Μπραντ, 92, χρυσή Ολυμπιονίκης του ύψους (1952) από τη Νότια Αφρική, επιπλοκές από πτώση.
Άνγκελο Νικουλέσκου, 93, Ρουμάνος προπονητής ποδοσφαίρου (Ντιναμό Βουκουρεστίου, εθνική Ρουμανίας 1967-72), που κατέκτησε με την Ντιναμό Βουκουρεστίου το πρωτάθλημα Ρουμανίας (1955, 65)..
Τζόαν Ντιν, 91, Αμερικανίδα ηθοποιός (Χιονάτη), χορεύτρια και παγοδρόμος.
Ναζάρ Σινγκ, 111, Ινδός που ζούσε στο Ηνωμένο Βασίλειο και ισχυριζόταν ότι είναι ο γηραιότερος άντρας στην Ευρώπη.

21 Ιουνίου 
Ezkimo, 35, Φινλανδός μουσικός της χιπ χοπ.
Χουάν Χοσέ Εστράδα, 51, Μεξικανός πυγμάχος, παγκόσμιος πρωταθλητής του WBA στην κατηγορία πετεινού (1988–1989), μαχαιρώνεται.
Τόνι Λόνγκο, 53, Αμερικανός ηθοποιός χαρακτήρων (Mulholland Drive, Angels in the Outfield, Eraser).
Γκούντερ Σίλερ, 89, Αμερικανός συνθέτης, μαέστρος, ιστορικός και μουσικός της τζαζ, βραβευμένος με 2 Γκράμι (1974, 76), λευχαιμία.
Καρλ Τόμσον, 33, Βρετανός κάτοχος του ρεκόρ του βαρύτερου ανθρώπου στο Ηνωμένο Βασίλειο, βάρους 413 κιλών.

22 Ιουνίου 
Λάουρα Αντονέλι, 73, Ιταλίδα ηθοποιός (Malicious, Till Marriage Do Us Part, The Innocent), έμφραγμα.
Μητροπολίτης Κεφαλληνίας Γεράσιμος Φωκάς, 64, Μητροπολίτης Κεφαλληνίας (από τον Μάιο του 2015), ανακοπή καρδιάς.
Λιούμποβ Κοζίρεβα, 85, Ρωσίδα χιονοδρόμος του κρος κάντρι, χρυσή Ολυμπιονίκης (1956 στα 10χλμ - 2η στα 3Χ5 χλμ το 1956 και 1960, 2η στα 10χλμ το 1960), παγκόσμια πρωταθλήτρια (1954, 58, 62). 
Θανάσης Κορακάκης, Έλληνας αγωνιστής της Αριστεράς και συγγραφέας για την Καισαριανή.
Νορμ Μπέριμαν, 42, Νεοζηλανδός παίκτης του ράγκμπι (εθνική Νέας Ζηλανδίας), μυοκαρδιακό έμφραγμα.
Στάθης Παπαστατικός, 93, Δωδεκανήσιος που έλαβε μέρος (με το ελληνικό αντιτορπιλικό "Ναβαρίνο") στην απόβαση στη Νορμανδία το 1944.
Νίκος Σωτηριάδης, 56, Έλληνας γλύπτης (έργο του και "Η Αρπαγή της Ευρώπης", στο Στρασβούργο), έμφραγμα.
Κονσταντίν Τσερναϊάνου, 81, Ρουμάνος ποδοσφαιριστής και προπονητής (εθνική Ρουμανίας 1976-78, Ολυμπιακός Λευκωσίας 1983-85 και 1988-92).
Ντόναλντ Φέδερστοουν, 79, Αμερικανός καλλιτέχνης, εφευρέτης (1957) του πλαστικού ροζ φλαμίνγκο, διακοσμητικού για το γκαζόν στις ΗΠΑ.
Τζέιμς Χόρνερ, 61, Αμερικανός συνθέτης (Τιτανικός, Field of Dreams, Απόλλων 13), βραβευμένος με 2 Όσκαρ (1998) και με 2 Χρυσές Σφαίρες, συντριβή αεροπλάνου.

23 Ιουνίου 
Young Ready, 31, Αμερικανός ράπερ, σκοτώνεται από πυρά.
Ντικ βαν Πάτεν, 86, Αμερικανός ηθοποιός (Eight Is Enough, Spaceballs, Robin Hood: Men in Tights), επιπλοκές από διαβήτη.
Μαγκαλί Νοέλ, 83, Γαλλίδα ηθοποιός των ταινιών του Φελίνι (Amarcord, Ντόλτσε Βίτα) και τραγουδίστρια.
Θύμιος Πανουργιάς, 84, Έλληνας γλύπτης.
Χάρβεϊ Πόλακ, 93, Αμερικανός στατιστικολόγος του αθλητισμού (Philadelphia 76ers), τελευταίος εν ζωή εργαζόμενος κατά την αγωνιστική περίοδο του πρώτου NBA.
Νιρμάλα Τζόσι, 80, Ινδή Καθολική καλόγρια, διάδοχος της Μητέρας Τερέζας, επικεφαλής της οργάνωσης Ιεραπόστολοι της Ελεημοσύνης (1997–2009).
Λάκης Τσαντάς, 80, Έλληνας διαιτητής της υδατοσφαίρισης, ο οποίος διαιτήτευσε συνολικά 507 διεθνείς αγώνες, σε 5 Ολυμπιακούς Αγώνες.
Ηλίας Φροντιστής, Έλληνας δημοσιογράφος και αρθρογράφος ("Πατρίς"), εγκαύματα έπειτα από αυτοπυρπόληση στην εθνική οδό Πύργου - Τριπόλεως.

24 Ιουνίου 
Κριστιάνο Αραούτζο, 29, Βραζιλιάνος τραγουδιστής και τραγουδοποιός, τροχαίο δυστύχημα.
Σούζαν Αν Κούντι, 100, Αμερικανίδα αξιωματικός, η πρώτη γυναίκα αξιωματικός βολής του Πολεμικού Ναυτικού των ΗΠΑ και η πρώτη Αμερικανίδα ασιατικής καταγωγής που κατατάχθηκε στο Αμερικανικό Ναυτικό.
Γουόλτερ Μπράουν, 66, Αμερικανός γκραντ μάστερ του σκακιού, γεννημένος στην Αυστραλία, εξάκις πρωταθλητής ΗΠΑ (1974, 75, 77, 80, 81, 83).

25 Ιουνίου 
Πάτρικ Μακνί, 93, Αγγλοαμερικανός ηθοποιός (The Avengers, This Is Spinal Tap, A View to a Kill).
Σερ Γκράχαμ Ντόρεϊ, 82, Βρετανός δικαστής, βάιλος του Γκέρνσεϊ (1992-1999).

26 Ιουνίου 
Φράνκο Κορλιανό, 67, ποιητής, ζωγράφος και μουσικός από την Κάτω Ιταλία, γνωστός από το θρυλικό γκρεκάτικο τραγούδι "Άντρα μου πάει".
Μάτι Μάκονεν, 63, Φινλανδός μηχανικός τηλεπικοινωνιών, πρωτοπόρος των SMS.
Γεβγκένι Πριμακόφ, 86, Ρώσος πολιτικός και διπλωμάτης, πρωθυπουργός (1998–1999).
Ντέιβιντ Τέρνερ, 91, Αμερικανός κωπηλάτης, χρυσός Ολυμπιονίκης (1948 στην οκτάκωπο).

27 Ιουνίου 
Μπρόνιους Βισνιάουσκας, 92, Λιθουανός γλύπτης.
Ζβι Έλπελεγκ, 89, Ισραηλινός διπλωμάτης γεννημένος στην Πολωνία, πρεσβευτής του Ισραήλ στην Τουρκία (1993-95). 
Δημήτριος Γ. Πατέρας, Έλληνας εφοπλιστής, ιδρυτής της ναυτιλιακής εταιρείας "Aegeus Shipping S.A.".
Μπόρις Σχίλκοφ, 87, Σοβιετικός παγοδρόμος ταχύτητας, χρυσός Ολυμπιονίκης (1956 στα 5χλμ).
Κρις Σκουάιρ, 67, Άγγλος μπασίστας (Yes), οξεία ερυθροειδής λευχαιμία.

28 Ιουνίου 
Τζακ Κάρτερ, 93, Αμερικανός κωμικός (Cavalcade of Stars, Dr. Kildare, Alligator).
Γκόραν Μπράικοβιτς, 36, Κροάτης ποδοσφαιριστής (Καστοριά 2009, Οπατίγια 2009-14, εθνική Κροατίας 2001), σκοτώνεται σε δυστύχημα με μοτοσικλέτα.
Σερ Τόμας Όουτς, 98, Βρετανός Κυβερνήτης της Αγίας Ελένης (1971-76).
Τοντόρ Σλάβοφ, 31, Βούλγαρος ραλίστας, εθνικός πρωταθλητής (2008), δυστύχημα σε αγώνα.

29 Ιουνίου 
Τζάκσον Βρόμαν, 34, Αμερικανολιβανέζος καλαθοσφαιριστής (Phoenix Suns, New Orleans Hornets, εθνική Λιβάνου).
Σπύρος Γκίνης, Έλληνας τουριστικός πράκτορας.
Γιόζεφ Μάζοπουστ, 84, Τσέχος ποδοσφαιριστής και προπονητής (Ντούκλα Πράγας 1952-68 παίκτης και 1973-76 προπονητής, εθνική Τσεχοσλοβακίας 1954-66 παίκτης και 1984-87 προπονητής), ο πρώτος Τσέχος που τιμήθηκε με Χρυσή Μπάλα (1962), ποδοσφαιριστής της χρονιάς στην Τσεχοσλοβακία (1966), μέλος του FIFA 100 (2004).
Σαρλ Πασκουά, 88, Γάλλος πολιτικός, υπουργός Εσωτερικών (1986–1988, 1993–1995).

30 Ιουνίου 
Λέοναρντ Σταρ, 89, Αμερικανός καρτουνίστας(ThunderCats).
Λευτέρης Ταφρόγλου, πρόεδρος της Ελληνικής Ένωσης Αλουμινίου.

Παραπομπές 

 06